ร้านอาหาร กวงทะเลเผาและหูฉลาม สาขา 2 อยู่แถวที่ถนนรัชดาภิเษก  รัชดาซอย 10 เป็นร้านที่ตั้งอยู่ไม่ไกลที่พักเราเลย ร้านตกแต่งแบบเรียบง่าย ไม่หรูหราอะไรมากนัก ถ้ามาสังเกตก็ไม่ยากเพราะมีป้ายชื่อร้านให้เห็นอย่างชัดเจนเลยอาหารส่วนมากก็เป็นอาหารทะเล ของทะเลก็สดๆ ทั้งกุ้งทั้งหอยก็ตัวโตๆ น่าทานทั้งนั้นเลย เรื่องรายการอาหารก็มีให้ได้เลือกทานกันอยู่หลายเมนูอยู่เหมือนกัน 

 เมนูแนะที่อยากให้ได้มาลองทานลองชิมกันก็เมนูนี้เลย ทะเลเผามีทั้งหอย ปลา กุ้ง เผาตัวโตๆ เนื้อแน่นๆนี่ล่ะ จิ้มกับน้ำจิ้มซีฟู้ด ซึ่งทางร้านเขาก็ทำน้ำจิ้มรสชาติก็อร่อยเข้มข้นดี  อีกเมนูหูฉลามน้ำแดง ที่น้ำเข้มข้น อร่อยใช้ได้ จานนี้ก็แซ่บส้มตำปูม้า ปูม้าเขาสดไม่คาว ปลากระพงทอดน้ำปลา ปลาเหลืองกรอบพอดีทานน้ำจิ้มขอองเขาอร่อย ใส่กระเทียมให้เยอะดีช่วยลดความเลียนจากการทอด
 ร้านนี้เขาเปิดให้บริการทุกวันเลย เวลาตั้งแต่ 10.00 น. - 03.00 น. บรรยากาศค่อนข้างโอเคมีให้เลือกนั่งทั้งด้านนอกและด้านในของร้าน มี่ที่จอดรถพอสำหรับบริการลูกค้าด้วย

รสชาติของอาหาร: 8 เต็ม 10 
ความหลากหลายของเมนู: 9 เต็ม 10 
การบริการ: 8 เต็ม 10 
ความคุ้มค่าของราคา: 8 เต็ม 10 
บรรยากาศของร้าน: 7 เต็ม 10 
